
ประกาศองค์การบริหารส่วนตำบลสองแพรก
เรื่อง  ประกาศราคาประเมินทุนทรัพย์ อัตราภาษี 
และรายละเอียดอื่นในการจัดเก็บภาษีที่ดินและสิ่งปลูกสร้าง ประจำปีภาษี 2566
-------------------------------------------------
 	อาศัยอำนาจตามพระราชบัญญัติภาษีที่ดินและสิ่งปลูกสร้าง พ.ศ. 2562 มาตรา 39 และตามกฎกระทรวงมหาดไทยว่าด้วยการกำหนดหลักเกณฑ์และวิธีการประกาศราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดินและสิ่งปลูกสร้าง พ.ศ. 2562 ข้อ 1 และ ข้อ 3  ให้องค์กรปกครองส่วนท้องถิ่น จัดทำประกาศราคาประเมินทุนทรัพย์ อัตราภาษี และรายละเอียดอื่นที่จำเป็นตามลักษณะการใช้ประโยชน์ของผู้ที่มีหน้าที่เสียภาษีแต่ละราย ตามแบบ ภ.ด.ส.1 โดยให้แสดงไว้  ณ สำนักงานหรือที่ทำการขององค์กรปกครองส่วนท้องถิ่น และสถานที่อื่นใดที่ประชาชนเข้าถึงได้ จากเดิมก่อนวันที่ 1 เดือนกุมภาพันธ์ พ.ศ. 2566 เป็นก่อนวันที่ 1 เดือนเมษายน 2566 ตามหนังสือประกาศกระทรวงมหาดไทยด่วนมาก ที่ มท 0808.3/ว 8680 ลงวันที่ 21 พฤศจิกายน 2565 เรื่อง ขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ประจำปี 2566 นั้น
 	องค์การบริหารส่วนตำบลสองแพรก ได้ดำเนินการประกาศราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดินและสิ่งปลูกสร้าง ประจำปีภาษี 2566 ตามกฎหมายข้างต้น เป็นที่เรียบร้อยแล้ว จึงขอให้เจ้าของ/ผู้ครอบครอง/ผู้ใช้ประโยชน์ ที่ดินและสิ่งปลูกสร้างในเขตตำบลสองแพรก      ได้ตรวจสอบรายละเอียด แนบท้ายประกาศนี้
 	อนึ่ง หากเจ้าของที่ดินและสิ่งปลูกสร้างพบว่า มีข้อมูลในประกาศราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดินและสิ่งปลูกสร้างไม่ถูกต้อง สามารถยื่นคำร้องคัดค้านการประเมินภาษีหรือการเรียกเก็บภาษีที่ดินและสิ่งปลูกสร้างได้ภายใน 30 วัน ณ งานจัดเก็บรายได้ กองคลัง องค์การบริหารส่วนตำบลสองแพรก โทร.0-7736-7413 ในวันและเวลาราชการ นับแต่วันที่ได้รับหนังสือแจ้งการประเมินภาษี เพื่อองค์การบริหารส่วนตำบลสองแพรก จักได้ดำเนินการทบทวนการประเมินหรือเรียกเก็บภาษีใหม่อีกครั้ง
 		จึงประกาศมาเพื่อทราบโดยทั่วกัน
ประกาศ  ณ  วันที่  27  เดือน มีนาคม  พ.ศ.  2566

(นายสมเกียรติ  จิตต์พินิจไมตรี)

